== Problemer ==
=== Mennesker ===
Den akutte giftighed ved indtagelse af propylenglykol er meget ringe, og der kræves store mængder for at fremkalde tydelig skade på helbredet hos mennesker. Propylenglykol nedbrydes i kroppen til [[Pyruvat|pyrodruesyre]] (som er et normalt led i glukosestofskiftet, hvor det fungerer som energikilde), [[eddikesyre]] (der bliver omsat i etanolstofskiftet), [[mælkesyre]] (en almindeligt forekommende syre, som dannes i store mængder under flere stofskifteprocesser),<ref>D.J. Hamilton: ''Gastric Dyspepsia'', i ''The Lancet'', 1980, 2 side 306.</ref> og [[propionaldehyd]].<ref>D.N. Miller og G. Bazzano: ''Propandiol metabolism and its relation to lactic acid metabolism'' i '' Ann NY Acad Aci'', 1965, 119 side 957-973.</ref><ref>J.A. Ruddick: ''Toxicology, metabolism, and biochemistry of 1,2-propanediol'' i ''Toxicol App Pharmacol'', 1972, 21 side 102-111</ref>
Alvorlig forgiftning opstår kun ved [[plasma]]koncentrationer over 1 g/liter, som kun forekommer ved ekstremt stor indtagelse over forholdsvis kort tid.<ref>R.J. Flanagan, R.A. Braithwaite, S.S. Brown, B. Widdop og F.A. de Wolff: ''The International Programme on Chemical Safety: Basic Analytical Toxicology'', 1995.</ref> Det vil være næsten umuligt at nå giftige mængder ved at indtage madvarer eller tilbehør, som højst indeholder 1 g/kg af propylenglykol. Eksempler på propylenforgiftning er normalt enten forbundet med fejlagtig, intravenøs indgivelse eller med børns tilfældige indtagelse af store mængder.<ref>National Library of Medicine:.''Propylenglycol is used in antifreezes. Human Toxicity Excerpts. CAS Registry Number: 57-55-6 (1,2-propylenglycol). Selected toxicity information from HSDB, 2005.</ref> Risikoen for langvarig oral forgiftning er også ringe. I en undersøgelse gav man rotter føde, som indeholdt så meget som 5% propylenglykol, gennem en periode på 104 uger, og de viste ingen synlige tegn på sygdom.<ref>I.F. Gaunt, F.M.B. Carpanini, P. Grasso og A.B.G. Lansdown: ''Long-term toxicity of propylenglycol in rats'' i ''Food and Cosmetics Toxicology'', 1972, 10, 2 side 151-162.</ref>
Samfund Fysik Kemi Kultur Miljø_og_samfund Sundhed Teknologi Klima Mode Naturvidenskab